
ОБЩИНСКИ СЪВЕТ – НЕДЕЛИНО
4990, гр. Неделино, ул. „Александър Стамболийски”, №104
 Тел.: 03072/9233
http://www.nedelino.bg , e-mail: obs_nedelino@abv.bg 

П Р О Т О К О Л
№ 31
Днес 28.08.2017 г. от 16.00 часа в заседателната зала на Община Неделино се проведе РЕДОВНО ЗАСЕДАНИЕ на ОБЩИНСКИ СЪВЕТ – ГР. НЕДЕЛИНО.
От общо 13 общински съветници, на заседанието присъстваха 10. Отсъстват:г-н Огнян Годумов – представил болничен лист, д-р Румен Младенов се е обадил, че има ангажименти и г-н Борислав Беширов, който е уведомил, че ще закъснее.
Инж. Стойко Еленов – Председател на ОбС Неделино: Имаме необходимия кворум, така че заседанието може да взема законни решения и може да се проведе.За днешното заседание имате предложен дневен ред, който всички го имате. Същевременно на Председателския съвет взехме едно решение да направим заседание на 05.09.2017 г. да разгледаме някой точки, които са предимно за образованието и отчета на бюджета. В последствие на заседание на комисиите коментирахме и по предложение на Кмета на община Неделино, най вече докладните за образованието не търпят отлагане във времето и трябва спешно да вземем  решение.  По предложение на Кмета предлагам докладните от сесията, която сме насрочили за 05.09.2017 г. да влезнат в днешното заседание. По този начин евентуално на 05.09 няма да има заседание, ако вземем това решение, така че предложението ми е,  освен предварително раздадения дневен ред,  т. 8 да стане Докладна записка от Боян Кехайов – Кмет на Община Неделино,относно: І.Утвърждаване на мрежа от учебни институции на територията на община Неделино за учебната 2017/2018 г.; ІІ. Утвърждаване и дофинансиране на самостоятелни и слети паралелки, с пълняемост под задължителния минимум за учебната 2017/2018 г. в ОУ „Васил Левски“ с. Средец, т. 9 да стане Докладна записка от Боян Кехайов – Кмет на Община Неделино,относно: Предложение за включване на СУ „Свети Свети Кирил и Методий“, гр. Неделино в Списъка на средищните детски градини и училища, т. 10 Докладна записка от Боян Кехайов – Кмет на Община Неделино,относно: Предложение за включване на ОУ „Васил Левски“, с. Средец в Списъка на защитените детски градини и училища, т. 11 Докладна записка от Боян Кехайов – Кмет на Община Неделино,относно: Отчет за касово изпълнение на бюджета на община Неделино към 30.06.2017 г., т. 12 да стане Докладна записка от Боян Кехайов – Кмет на Община Неделино,относно: Приемане на одитирания годишен отчет за изпълнението на бюджета заедно с одитното становище на Сметна палата за заверка на годишния финансов отчет за 2016 г. и т. 13 Други. Давам Ви думата за  предложения и коментари  по дневния ред, ако няма да преминем към гласуване така предложения от мен дневен ред. 
Присъстват:10	
Гласували”ЗА” 10, „ПРОТИВ” – 0; „ВЪЗДЪРЖАЛИ СЕ”: 0, приема се.
След  проведеното гласуване, общинският съвет прие заседанието да протече при следния
Д Н Е В Е Н   Р Е Д:
1.Докладна записка от инж. Стойко Димитров Еленов – Председател на Общински съвет - гр. Неделино, относно: Награждаване на проф. Милчо Василев, ректор на Академията за музикално, танцово и изобразително изкуство в гр. Пловдив със „Златен плакет на община Неделино“ за принос и заслуги за популяризирането и утвърждаването на  Неделинския двуглас.
Докладва: Кмет на общ. Неделино
                                        Становище:ПК4 Образование, Култура и човешки ресурси

2. Докладна записка от Боян Кехайов – Кмет на Община Неделино,относно: Приемане на решение за изменение и допълнение на Решение №393/17.03.2017 г. на  Общински съвет – Неделино.

			      Докладва: Кмет на общ. Неделино
			      Становище:ПК1 Бюджет и финанси

3. Докладна записка от Боян Кехайов – Кмет на Община Неделино,относно: Прегласуване на Решение №467 в частта на т. 1 от дневния ред на заседанието на Общински съвет – Неделино, проведено на  28.06.2017 г., обективирано в Протокол №29.

			     Докладва: Кмет на общ. Неделино
                                           Становище: ПК 3 Здравеопазване, екология и социална политика

4. Докладна записка от инж. Стойко Димитров Еленов – Председател на Общински съвет - гр. Неделино, относно: Допълнение на Решение №468/28.06.2017 г., прието с Протокол №29 на Общински съвет гр. Неделино.

			     Докладва: инж. Стойко Еленов – Председател на ОбС

5. Докладна записка от Боян Кехайов – Кмет на Община Неделино,относно: Откриване на процедура за  отдаване под наем на терени, части от имоти – публична общинска собственост за разполагане на преместваеми съоръжения – кафе - автомати с площ 0.50 кв.м., съгласно одобрени от Гл.архитект на община Неделино схеми, чрез публично оповестен конкурс.  
                                        Докладва: Кмет на общ. Неделино
			          Становище:ПК1 Бюджет и финанси
			          Становище: ПК2 Устройство на територията

6. Докладна записка от Боян Кехайов – Кмет на Община Неделино,относно: Откриване на процедура за  отдаване под наем на част от имот – публична общинска собственост, находящ се в сградата на ОУ“Васил Левски“ с. Средец,  чрез публично оповестен конкурс. 
			     Докладва: Кмет на общ. Неделино
			     Становище:ПК1 Бюджет и финанси
			     Становище: ПК2 Устройство на територията

7. Докладна записка от Боян Кехайов – Кмет на Община Неделино,относно: Заявление от Ирина Валентинова Младенова  с вх. № 93-00-1319/25.07.2017 г. с искане за удължаване срока на Договор за  наем на общински терен, находящ се в центъра на  с. Средец.
			       Докладва: Кмет на общ. Неделино
			        Становище:ПК1 Бюджет и финанси
  			        Становище: ПК2 Устройство на територията

8. Докладна записка от Боян Кехайов – Кмет на Община Неделино,относно: І.Утвърждаване на мрежа от учебни институции на територията на община Неделино за учебната 2017/2018 г.; ІІ. Утвърждаване и дофинансиране на самостоятелни и слети паралелки, с пълняемост под задължителния минимум за учебната 2017/2018 г. в ОУ „Васил Левски“ с. Средец;
Докладва: Кмет на общ. Неделино
			           Становище:ПК4 Образование, Култура и човешки ресурси
9. Докладна записка от Боян Кехайов – Кмет на Община Неделино,относно: Предложение за включване на СУ „Свети Свети Кирил и Методий“, гр. Неделино в Списъка на средищните детски градини и училища.
Докладва: Кмет на общ. Неделино
			           Становище:ПК4 Образование, Култура и човешки ресурси
10. Докладна записка от Боян Кехайов – Кмет на Община Неделино,относно: Предложение за включване на ОУ „Васил Левски“, с. Средец в Списъка на защитените детски градини и училища.
Докладва: Кмет на общ. Неделино
			          Становище:ПК4 Образование, Култура и човешки ресурси
11. Докладна записка от Боян Кехайов – Кмет на Община Неделино,относно: Отчет за касово изпълнение на бюджета на община Неделино към 30.06.2017 г.
Докладва: Кмет на общ. Неделино
			          Становище:ПК1 Бюджет и финанси
12. Докладна записка от Боян Кехайов – Кмет на Община Неделино,относно: Приемане на одитирания годишен отчет за изпълнението на бюджета заедно с одитното становище на Сметна палата за заверка на годишния финансов отчет за 2016 г.
Докладва: Кмет на общ. Неделино
			          Становище:ПК1 Бюджет и финанси
13.  Други.
ПО ТОЧКА ПЪРВА: Докладна записка от инж. Стойко Димитров Еленов – Председател на Общински съвет - гр. Неделино, относно: Награждаване на проф. Милчо Василев, ректор на Академията за музикално, танцово и изобразително изкуство в гр. Пловдив със „Златен плакет на община Неделино“ за принос и заслуги за популяризирането и утвърждаването на  Неделинския двуглас.
Инж. Стойко Еленов – Председател на ОбС Неделино:Докладната Ви е раздадена.       Неделинският двуглас се популяризира и развива с всяка изминала година. Постижение в неговото развитие е изучаването му на академично ниво. Уникалното, в световен мащаб специфично пеене, ще бъде най-новата научна дисциплина в  Академията за музикално, танцово и изобразително изкуство в гр. Пловдив. Неделинският двуглас ще започне да се изучава още от тази учебна година и ще бъде част от задължителния държавен изпит за студентите по „Народно пеене“. Голям принос за това има ректорът проф. Милчо Василев. По-нататък е изредена неговата биография, но основната заслуга, за която предлагам да бъде награден това е приноса му, във връзка с утвърждаване на Неделинския двуглас и популяризирането му. Давам думата и на Кмета на общината, тъй като той имаше среща наскоро в тази връзка.
Г-н Боян Кехайов – Кмет на общ. Неделино: Подкрепям изцяло предложението, което Председателят на Общински съвет предложи за номинирането на проф. Милчо Василев с отличието, което е посочено съгласно Правилника за отличията на община Неделино, тъй като проф. Василев е един  радетел, който изцяло споделя нашата идея за развитието на двугласното пеене в Неделино, за неговото утвърждаване, не само като повод за  провеждане на поредния фестивал, но и изучаването му като учебна дисциплина и залагането му в задължителната програма за изучаване му в тази музикална академия, на която той е ректор. Имахме възможността с представители на Народно читалище „Светлина“ – Неделино да изнесат един концерт в залата на академията, на която присъстваха над 200 чуждестранни делегати и гости. То всъщност беше семинар, на който се задаваха въпроси и беше  презентиран нашият двуглас. Там присъстваше и Виолета Измирлиева, или както се познаваме, Виолета Георгиева, която направи накратко едно експозе за Неделинският двуглас – с какво се отличава от другите двугласни пеения . И от тази година,2017-та, от сесията, която започва през месец септември, Неделинският двуглас ще бъде включен като задължителна дисциплина за изучаването на студентите. Това е голямо постижение. Считам, че съвсем заслужено ще бъде неговото поощряване, като отличие, което община Неделино ще му засвидетелства  за усилията, които е положил и за развитието оттук - нататък за Неделинският двуглас. Благодаря! 
Инж. Стойко Еленов – Председател на ОбС Неделино: Благодаря! Давам думата за становище на Председателя на ПК Образование, култура и човешки ресурси – д-р. Милка Любомирова.
Д-р Милка Любомирова - ПК Образование, култура и човешки ресурси: Комисията предлага Общински съвет гр. Неделино:
	1.Да награди със „Златен плакет на община Неделино“ за принос и заслуги за популяризирането и утвърждаването на  Неделинския двуглас проф. Милчо Василев, ректор на Академията за музикално, танцово и изобразително изкуство в гр. Пловдив.
	2. Упълномощава Кмета на община Неделино –  Боян Кехайов да връчи високото отличие при подходящ случай и подобаваща тържественост.

Инж. Стойко Еленов – Председател на ОбС Неделино: Благодаря! Колеги, желае ли някой да вземе отношение? Ако няма, да преминем на гласуване проекто – решението към докладната записка!
 Гласували”ЗА” 10, „ПРОТИВ” – 0; „ВЪЗДЪРЖАЛИ СЕ”: 0; се прие
РЕШЕНИЕ № 480
1.        На основание чл.21, ал.1, т.23 от ЗМСМА и Правилник за отличията на община Неделино, за заслуги към община Неделино, ОбС – гр. Неделино награждава със „Златен плакет на община Неделино“ проф. Mилчо Василев, ректор на Академията за музикално, танцово и изобразително изкуство в гр. Пловдив.
2.          Упълномощава кмета на общината Боян Кехайов да връчи високото отличие при подходящ случай и при подобаваща тържественост.

ПО ТОЧКА ВТОРА: Докладна записка от Боян Кехайов – Кмет на Община Неделино,относно: Приемане на решение за изменение и допълнение на Решение №393/17.03.2017 г. на  Общински съвет – Неделино.

Инж. Стойко Еленов – Председател на ОбС: Заповядайте, г-н Кмет!

Г-н Боян Кехайов: Това предложение, което е дадено в докладната записка към днешният дневен ред е продиктувано от среща, която проведохме Кметовете на трите общини (Мадан, Златоград и Неделино), които сме в сдружението на регионално депо за битови отпадъци в Мадан. Трите общини имаме съгласието на общинските съвети и на трите общини, дадени по-рано тази година, за кандидатстване за сепарираща и компостираща инсталация. След като бяхме поканени на среща и бяха прегледани всички необходими документи за стартиране на процедурата, се установи, че има някои несъществени различия в приетите решения на трите общински съвета т.е. не беше уеднаквен текста. По препоръка на Министърът на околната среда и водите и консултантската фирма е необходимо да бъде прието ново решение на ОбС, като по този начин бъдат приети всички необходими точки, съответстващи към оперативната програма. Предлагам на Вашето внимание проекто – решението към докладната записка.

Инж. Стойко Еленов – Председател на ОбС: Благодаря, г-н Кмет! Давам думата за становище на Председателя на ПК Бюджет и финанси – г-н Сашо Бабачев.

Г-н Сашо Бабачев – Председател на ПК Бюджет и финанси: Комисията одобрява докладната записка и проекта за решение.

Инж. Стойко Еленов – Председател на ОбС: Благодаря г-н Бабачев! Колеги, давам ви думата за отношение. Ако няма, да преминем на гласуване. Гласуването е поименно.

Гласували ”ЗА” 10, както следва: Асен Белев, Генадий Бакалов, д-р Милка Любомирова, Огнян Бабачев, Ружо Младенов, Сашо Бабачев, инж. Стойко Еленов, Стоян Чаушев, Христо Петров, Стоян Беширов ; „ПРОТИВ” – 0; „ВЪЗДЪРЖАЛИ СЕ”: 0, се прие


РЕШЕНИЕ № 481

	Общински съвет - Неделино, на основание  чл. 21, ал.2 от ЗМСМА,  във връзка с  чл. 17, ал.1, т.6 и т.8  и чл.21, ал.1, т.8 и т.23 от ЗМСМА, приема следните изменения и допълнения в свое Решение № 393/17.03.2017 г. 

1. Текстът на т.3 се изменя по следния начин:
3. Общински съвет- Неделино  одобрява необходимите средства за покриване на разходите по проекта да бъдат осигурени както следва:
3.1	Община Неделино се ангажира с финансово участие, равно на дяловото и участие – 1/3 от средствата за покриване на първоначалните допустими разходи по проекта, преди да бъдат възстановени от ОПОС 2014-2020 г.  и 1/3  от средствата за покриване на допустими разходи по проекта, които няма да бъдат финансирани от ОПОС 2014-2020 г. - собствения принос на общината.
3.2. Средствата за покриване на първоначалните допустими разходи по проекта, преди да бъдат възстановени от ОПОС 2014-2020 г. ще бъдат осигурени от отчисленията по чл.20 от Наредба №7 от 19.12.2013 г. за реда и начина за изчисляване и определяне на размера на обезпеченията и отчисленията, изискани при депониране на отпадъци.;
3.3. Средствата за покриване на допустими разходи по проекта, които няма да бъдат финансирани от ОПОС 2014-2020 г. - собствения принос, ще бъдат осигурени от отчисленията по чл.20 от наредба №7 от 19.12.2013 г. за реда и начина за изчисляване и определяне на размера на обезпеченията и отчисленията, изискани при депониране на отпадъци;

Господин Борислав Беширов влезна в залата.

ПО ТОЧКА ТРЕТА: Докладна записка от Боян Кехайов – Кмет на Община Неделино,относно: Прегласуване на Решение №467 в частта на т. 1 от дневния ред на заседанието на Общински съвет – Неделино, проведено на  28.06.2017 г., обективирано в Протокол №29.

Инж. Стойко Еленов – Председател на ОбС: Заповядайте, г-н Кмет!

Г-н Боян Кехайов: Уважаеми г-н Председател, уважаеми общински съветници, уважаеми гости, налага се да гласуваме, тъй като на предишното решение, което беше предложено е допусната очевидна фактическа грешка, състояща се в неизписване на думата „ пълнолетни“. Знаете, че Центъра за настаняване от семеен тип може да бъде само за пълнолетни лица с физически увреждания. Това трябва да бъде споменато в решението на ОбС, като целта за гласуването и приемането на това решение е да дадем възможност да се кандидатства за увеличаване на капацитета на „Центъра за настаняване от семеен тип може да бъде само за пълнолетни лица с физически увреждания“, гр. Неделино от 10 на 15 места, считано от 01.07.2017г.
 
Инж. Стойко Еленов – Председател на ОбС: Д-р Румен Младенов отсъства и затова ще бъде заместван от Зам. - Председаля на ПК Здравеопазване, екология и социална политика – д-р Милка Любомирова.
Д-р Милка Любомирова - Зам. - Председаля на ПК Здравеопазване, екология и социална политика: Комисията одобрява докладната записка и проекта за решение. 
Инж. Стойко Еленов – Председател на ОбС: Благодаря! Колеги, някой да вземе отношение? Ако няма, да преминем на гласуване проекто - решението на вносителя.

Гласували”ЗА” 11, „ПРОТИВ” – 0; „ВЪЗДЪРЖАЛИ СЕ”: 0; се прие
РЕШЕНИЕ № 482

На основание чл. 84 от Правилника на организация и дейността на Общински съвет – гр. Неделино, неговите комисии и взаимодействията му с ОбА, ОбС – гр. Неделино 
РЕШИ:
Допуска прегласуване на Решение № 467 в частта по т.1 от дневния ред на заседанието на Общински съвет – Неделино, проведено на 28.06.2017г., обективирано в Протокол № 29, а именно:

т.1  Дава съгласие да се увеличи капацитета на Центъра за настаняване от семеен тип за пълнолетни лица с физически увреждания гр.Неделино, ул.“Александър Стамболийски“ № 80  от 10 на 15 места , считано от 01.07.2017 г.;

Настоящото Решение е неразделна част от  Решение № 467 в частта на т.1 от дневния ред на заседанието на Общински съвет – Неделино, проведено на 28.06.2017г., обективирано в Протокол № 29.

ПО ТОЧКА ЧЕТВЪРТА: Докладна записка от инж. Стойко Димитров Еленов – Председател на Общински съвет - гр. Неделино, относно: Допълнение на Решение №468/28.06.2017 г., прието с Протокол №29 на Общински съвет гр. Неделино.

Инж. Стойко Еленов – Председател на ОбС: Направена ми беше забележка от Областната управа, че в изписването на самото решение не сме посочили, точно, на кого отдаваме тези помещения. Става въпрос за две помещения за отдаване на „Центъра за настаняване от семеен тип за пълнолетни лица с физически увреждания“, гр. Неделино. В самото решение беше писано, че ОбС отдава, но не става ясно, точно, на кой точно отдава. С това предложение искаме да добавим към Решение №468, текстът „безвъзмездно за управление с площ 18,13 кв. м. на „Център за настаняване от семеен тип за пълнолетни лица с физически увреждания“. Само това допълнение правим, за да бъде издържано решението. Тук няма становище на комисия. Желае ли някой да вземе отношение? Ако няма, да преминем на гласуване. Гласуването е поименно.

Гласували ”ЗА” 11, както следва: Асен Белев, Борислав Беширов, Генадий Бакалов, д-р Милка Любомирова, Огнян Бабачев, Ружо Младенов, Сашо Бабачев, инж. Стойко Еленов, Стоян Чаушев, Христо Петров, Стоян Беширов ; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ № 483

На основание чл.21, ал.1, т.8 от ЗМСМА, чл.8, ал.1, чл.12, ал.3, ал.4 от Закона за общинската собственост и във връзка с чл.23, ал.1 от Наредба №2 за реда за придобиване, управление и разпореждане с общинско имущество, Общински съвет гр. Неделино,  Реши:
1.В т.1 от Решение №468/28.06.2017 г се допълва текстът „Център за настаняване от семеен тип за пълнолетни лица с физически  увреждания , гр. Неделино“, след което Решение №468 придобива следния вид:
1. Да се предостави безвъзмездно за управление две помещения с площ по 18,13кв. м. , намиращи се на 2ри етаж от ученически пансион в  УПИ I, кв. 92 по ПУП на гр. Неделино , в срок до 10 години на „Център за настаняване от семеен тип за пълнолетни лица с физически  увреждания , гр. Неделино“ .
2. Упълномощава Кмета на община Неделино да извърши всички действия по настоящото решение.
ПО ТОЧКА ПЕТА:Докладна записка от Боян Кехайов – Кмет на Община Неделино,относно: Откриване на процедура за  отдаване под наем на терени, части от имоти – публична общинска собственост за разполагане на преместваеми съоръжения – кафе - автомати с площ 0.50 кв.м., съгласно одобрени от Гл.архитект на община Неделино схеми, чрез публично оповестен конкурс.  
Инж. Стойко Еленов – Председател на ОбС: Заповядайте, г-н Кмет!
Г-н Боян Кехайов: Докладната записка е във връзка с постъпило заявление от Александър Трифонов Дамянов, който желае да наеме 2бр. терени, всеки с площ 0,50 кв. м., за поставяне на кафе – автомати.  Но така предложеното решение предлагам да бъде с допълнение: Ако терените не засягат изпълнен проект по европрограма, тъй като може да възникнат проблеми с генериране на приходите, така че тази точка да я приемем с условието.
Инж. Стойко Еленов – Председател на ОбС: Г-н Бабачев, заповядайте за становище на ПК Бюджет и финанси!
Г-н Сашо Бабачев: Комисията одобрява докладната записка и проекта за решение, както и допълнението.
Инж. Стойко Еленов – Председател на ОбС: Г-н Чаушев,има ли становище на комисията? Заповядайте за отношение!
Г-н Стоян Чаушев: Подкрепя становището на ПК Бюджет и финанси.
Инж. Стойко Еленов – Председател на ОбС: Желае ли някой да вземе отношение? Ако няма, да преминем на  гласуване. Гласуването е поименно. Предлагам предложения проект за решение с допълнението, което направи Кмета, да стане решение.
Гласували ”ЗА” 9, както следва: Асен Белев, Борислав Беширов, Огнян Бабачев, Ружо Младенов, Сашо Бабачев, инж. Стойко Еленов, Стоян Чаушев, Христо Петров, Стоян Беширов ; „ПРОТИВ” – 0; „ВЪЗДЪРЖАЛИ СЕ”: 2,както следва: Генадий Бакалов, д-р Милка Любомирова, се прие
РЕШЕНИЕ № 484
Общински съвет гр. Неделино на основание чл. 21, ал. 1, т. 8  от ЗМСМА, чл. 14, ал. 7  от Закона за общинската собственост и  чл. 25   от Наредба № 2 за реда за придобиване, управление и разпореждане с общинско имущество, реши:
`	1. Дава съгласие да бъдат отдадени под наем чрез публично оповестен конкурс за срок от 5 (пет) години  на части от  имоти – публична общинска собственост, представляващи терени за разполагане на  преместваеми съоръжения – кафе-автомати с площ 0.50 кв.м,ако терените не попадат в обхвата на обекти, финансирани с европейски средства, за които има забрана за отдаване под наем за определен срок, съгласно одобрени от гл.архитект на Община Неделино схеми както следва:
        Терен №1 в УПИ XXVIII- за общ.застрояване, читалище, гр.площад, озеленяване и водни ефекти, пред входа на старата административна сграда,  актуван с Акт за публична общинска собственост № 1171/29.10.2015г.
        Терен №2 в УПИ I-за общ.дейности, общежитие и пазар, до стълбата за обект „Хоспис – Неделино“,  актуван с Акт за публична общинска собственост № 949/20.07.2012г.
           2.  Определя началната  месечна наемна цена  за всеки  имот   в размер на  10.00 лв. (десет лв.) без ДДС.
  3. Упълномощава Кмета на община Неделино да организира  процедурата за отдаване под наем при горните условия.
ПО ТОЧКА ШЕСТА:Докладна записка от Боян Кехайов – Кмет на Община Неделино,относно: Откриване на процедура за  отдаване под наем на част от имот – публична общинска собственост, находящ се в сградата на ОУ“Васил Левски“ с. Средец,  чрез публично оповестен конкурс. 

Инж. Стойко Еленов – Председател на ОбС: Заповядайте, г-н Кмет!
Г-н Боян Кехайов: В ОбА е постъпило заявление от Севдалин Личев, който е досегашен наемател, но поради изтичане на срока за подновяване на договор за отдаване под наем на помещение, с площ 80 кв. м., което се намира в сградата на ОУ „ Васил Левски“, с. Средец. Както и Вие казахте, конкурса ще бъде публично оповестен, така че подкрепям докладната записка и я предлагам на Вашето внимание.  
Инж. Стойко Еленов – Председател на ОбС: Благодаря, г-н Кмет! Г-н Бабачев, моля за становище на ПК Бюджет и финанси!
Г-н Сашо Бабачев: Комисията одобрява докладната записка и проекта за решение.
Инж. Стойко Еленов – Председател на ОбС: Г-н Чаушев, становище на ПК по Устройство на територията ?
 Г-н Стоян Чаушев: Подкрепя становището на ПК Бюджет и финанси.
Инж. Стойко Еленов – Председател на ОбС: Желае ли някой да вземе отношение? Ако няма, да преминем на гласуване. Гласуването е поименно.
Гласували ”ЗА” 11, както следва: Асен Белев, Борислав Беширов, Генадий Бакалов,  д-р Милка Любомирова, Огнян Бабачев, Ружо Младенов, Сашо Бабачев, инж. Стойко Еленов, Стоян Чаушев, Христо Петров, Стоян Беширов ; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ № 485
Общински съвет гр. Неделино на основание чл. 21, ал. 1, т. 8  от ЗМСМА, чл. 14, ал. 7  от Закона за общинската собственост и  чл. 24, ал. 1  от Наредба № 2 за реда за придобиване, управление и разпореждане с общинско имущество, реши:
`	1. Дава съгласие да бъде отдаден под наем чрез публично оповестен конкурс за срок от 5 (пет) години  част от общински недвижим имот – публична общинска собственост, представляващ обект: „Помещение“  с площ 80.00 кв.м., находящо се на партерния  етаж в сградата на ОУ „Васил Левски“ с.Средец,  в УПИ VI, кв. по плана на с. Средец.
Имотът е актуван с Акт за публична общинска собственост № 729/12.07.2005г.
           2.  Определя началната  конкурсна цена (месечен наем) на  имота  в размер на  80.00 лв. без ДДС, съгласно НРПУРОИ.
          3. Упълномощава Кмета на община Неделино да организира  процедурата за отдаване под наем при горните условия.
ПО ТОЧКА СЕДМА:Докладна записка от Боян Кехайов – Кмет на Община Неделино,относно: Заявление от Ирина Валентинова Младенова  с вх. № 93-00-1319/25.07.2017 г. с искане за удължаване срока на Договор за  наем на общински терен, находящ се в центъра на  с. Средец.

Инж. Стойко Еленов – Председател на ОбС: Заповядайте, г-н Кмет!
Г-н Боян Кехайов: Както предходната докладна,така и тази е за удължаване на срока за отдаване под наем на общински терен в с. Средец.

Инж. Стойко Еленов – Председател на ОбС: Благодаря, г-н Кмет! Г-н Бабачев, моля за становище на ПК Бюджет и финанси!
Г-н Сашо Бабачев: Комисията одобрява докладната записка и проекта за решение.
Инж. Стойко Еленов – Председател на ОбС: Г-н Чаушев, становище на ПК по Устройство на територията ?
 Г-н Стоян Чаушев: Подкрепя становището на ПК Бюджет и финанси.
Инж. Стойко Еленов – Председател на ОбС: Благодаря! Желае ли някой да вземе отношение? Ако няма, да преминем на гласуване. Гласуването е поименно.
Гласували ”ЗА” 11, както следва: Асен Белев, Борислав Беширов, Генадий Бакалов,  д-р Милка Любомирова, Огнян Бабачев, Ружо Младенов, Сашо Бабачев, инж. Стойко Еленов, Стоян Чаушев, Христо Петров, Стоян Беширов ; „ПРОТИВ” – 0; „ВЪЗДЪРЖАЛИ СЕ”: 0, се при
РЕШЕНИЕ № 486
         Общински съвет – гр. Неделино  на основание чл. 21, ал.1, т. 8 от ЗМСМА § 78, ал. 2 от Преходните и Заключителните разпоредби на Закона за изменение и допълнение на Закона за общинската собственост, 
РЕШИ
1. Дава съгласие  да бъде продължен с 5 години (пет год.)  срока на Договор №37/27.08.2014г.  за наем на  общински терен  с Ирина Валентинова Младенова  с адрес: с. Средец, община Неделино              
2. Упълномощава Кмета на Община Неделино да подпише анекс към Договора по т.1  с Ирина Валентинова Младенова.

ПО ТОЧКА ОСМА:Докладна записка от Боян Кехайов – Кмет на Община Неделино,относно: І.Утвърждаване на мрежа от учебни институции на територията на община Неделино за учебната 2017/2018 г.; ІІ. Утвърждаване и дофинансиране на самостоятелни и слети паралелки, с пълняемост под задължителния минимум за учебната 2017/2018 г. в ОУ „Васил Левски“ с. Средец;
Инж. Стойко Еленов – Председател на ОбС: Заповядайте, г-н Кмет!
І.Утвърждаване на мрежа от учебни институции на територията на община Неделино за учебната 2017/2018 г.;
Г-н Боян Кехайов: На Вашето внимание е предложена докладна записка, относно утвърждаване на мрежа от учебни институции на територията на община Неделино за учебната 2017/2018 г., както и утвърждаване и дофинансиране на самостоятелни и слети паралелки, с пълняемост под задължителния минимум за учебната 2017/2018 г. в ОУ „Васил Левски“ с. Средец. Предлагам следните проекто – решения да станат решения. Приложенията към докладната записка са писмата от Директори на училища и детски градини.
Инж. Стойко Еленов – Председател на ОбС: Давам думата за становище на Председател на ПК Образование,култура и човешки ресурси – д-р Милка Любомирова.
Д-р Милка Любомирова: Комисията се запозна с докладната записка и одобрява проекта за решение.

Инж. Стойко Еленов – Председател на ОбС: Благодаря! Ние и на комисиите, и по-рано, дебатирахме, но просто даваме възможност в момента да вземете отношение. Желае ли някой да вземе отношение?

Г-н Христо Петров: Господин Председател, колеги общински съветници, уважаеми гости, дебата беше доста голям и първоначално ОбС взе решение да бъде проведено отделно заседание за училищната мрежа, но поради спешност, ще ги гледаме днес. Тръгна една мълва, че ОбС и Кмета искат да затварят училища и детски градини и т.н., което не е вярно. Просто Директорите на тези училища и детски градини, които искат дофинансиране от общината, трябва да си направят сметка, че общината не може да го направи, тъй като е в оздравителна програма и ние сме гласували в тази оздравителна програма, какво ще правим през тези години, докато тя тече. Това е всичко, което искам да кажа. Нека Директорите и Директорките да си направят хубава сметка, как ще изкарат годината, като предполагам, че г-н Кмета ще вземе отношение, че няма такава възможност, защото ние сме гласували оздравителна програма и там не е записано, че трябва да дофинансираме детска градина или някое училище. 
Г-н Боян Кехайов: Действително тази година докладната записка, както и следващите докладни, които предлагаме  за определяне статута на училищата, са свързани с дофинансиране и разходи, които общината ще направи допълнително или средствата ще бъдат осигурени от Министерството на образованието и науката. Благодаря на общинските съветници за разбирането, че включиха в дневния ред докладните  и  не се отложи сесията, тъй като 15-ти септември е съвсем скоро, а и като изготвяне на областна стратегия, само община Неделино остана. Забавихме се, тъй като до последно събирахме информация за учениците и децата, които ще посещават учебните заведения. Опитахме се по всякакъв начин да съберем необходимите бройки, така че те да отговарят на определените критерии. В тази връзка, имаме едно разпореждане на Министерския съвет, на Министър – Председателя, в което е създадена Областна комисия за извършване на проверка, да бъдат обхванати всички деца и тяхното включване в образователната система, тъй като има проблеми в други райони – има деца, които отговарят на условията, но не посещават учебни заведения. При нас няма такива, но всяка година намаля броя на децата. Ще преминем, щем - нещем	, към закриване на определени групи и паралелки. Ако продължава тази тенденция, не знам как ще просъществува детската градина и училището в с. Средец – специално там нещата са малко по – тревожни. За Неделино нещата са малко по-оптимистични. Направен е разчет и наистина, по средата на учебната година, е направена една равносметка за дофинансиране на детските градини. Имаше проблеми с ОДЗ „Пролет“ , където те надвишаваха 13 000лв. Предприети бяха редица мерки от педагогическия персонал, 3 учителки бяха ранно пенсионирани. Те освободиха местата и в момента имаме три вакантни места в Горно Неделино. От непедагогическия персонал едната бройка излезе, другата – до края на септември трябва да се пенсионира. Сляхме детските градини – юни месец работеше едната, юли – другата. По – благоприятна е картината с ОДЗ 1 , където дофинансирането за миналата година, около 23 000 лв., което беше една, непосилна за общината, сума , но тази година тяхната сума е в размер на 700лв. Ако бъде приета и одобрена училищната мрежа на територията на общ. Неделино, ние стриктно ще контролираме разходите, които правят детските градини и училищата. Тъй като персонала е намалял, имаме голяма възможност да оптимизираме детските групи, за да няма уволнения и съкращения.Ако се наложи, там, където има недостиг на щатни бройки, ще бъдат прехвърлени от едното заведение в другото. Благодаря Ви!
Инж. Стойко Еленов – Председател на ОбС: Благодаря, г-н Кмет! Някой друг желае ли да вземе отношение? 
Инж. Огнян Бабачев: Уважаеми г-н Председател, уважаеми г-н Кмет, уважаеми колеги и гости, действително  отлагахме доста дълго, относно училищната мрежа – за съществуването на средищно училище в Неделино, както и за училището в с. Средец, така и за детските градини. Направих си една проста сметка, сам за себе си – по норма децата в група трябва да са около 22. В долната детска градина има 61 деца, в горната има 66. Сумарно, тези деца са 127 или, погледнато реално, може да ги обединим в една детска градина. Така, автоматично, отпадат много щатни бройки и така ние влизаме в оздравителната програма, така както трябва да влезнем. Далеч съм от мисълта, че някога, аз или който и да е колега общински съветник, сме казали, че трябва да се закрива. Категорично, ние говорихме, че трябва да се оптимизира всяка една институция – без значение, дали детска градина, или училище. Особено ми прави впечатление, че децата в детска градина, с. Средец са под норматива. Ние в момента, колеги, ако забелязвате в  тази докладна ще гласуваме, че искаме да бъде защитена детска градина, с цел тя да получи субсидия от държавата, която е 21 000лв. Нека си направят сметка, че с тези пари, няма да се наложи общината да издържа тази детска градина. Не желая да влизам в подробности , но трябва да ви кажа, че средната посещаемост на децата в детските градини вероятно е далеч под норматива. Ако вземем предвид детска градина, с. Средец с 4 души, назначени да поддържат тази детска градина, а 4 деца се обучават там, какво се получава? На 1 дете – 1 човек. Разбирате сами, че това го няма никъде, когато нормативът е от 12 деца. Тук навсякъде си приказваме, защо е необходимо да имаме 2ма готвачи, 2ве домакинки, 2ве мед. Сестри и т.н. Спирам до тук, да Ви кажа, че ако ние не влезем в час, ако не спрем да харчим… Ние не съкращаваме деца, разберете правилно, че децата са толкова. На база на тези деца, ние получаваме пари, ако има деца – има пари. Не може да харчим публични пари току – така. Ето защо аз казвам, че днес ще гласувам така, както е предложението на Кмета, но ако продължим по този начин, аз ще бъда човека, който ще каже „стоп“. Гласувам с ясната съвест, че те ще оптимизират разходите за тези институции, които сега ще гласуваме.
Инж. Стойко Еленов – Председател на ОбС: Благодаря, г-н Бабачев! Колеги, желае ли някой друг да вземе отношение? Заповядайте, Г-н Бакалов!
Г-н Генадий Бакалов: Уважаеми г-н Председател, уважаеми г-н Кмет, уважаеми колеги и гости, от това, което чух необходими ни са деца. Всъщност, хубаво е да изготвим една цялостна демографска политика и аз днес ще гласувам „за“, като това го приемам като част от демографска политика. Трябва да намерим начин да осигурим от някъде дофинансиране и средства. Трябва нещо да направим.С д-р Любомирова преди малко си говорихме, от с. Гърнати децата ги карат през с. Средец в Неделино, същевременно децата от с. Гърнати не допълват тези в Средец. Тези директори не си ли говорят по някакъв начин да се балансират нещата? Това училище в Средец некачествено ли е, та децата идват в Неделино? Задавам съвсем неудобни въпроси. По същият начин, аз мога да изкарам моите две деца, защото това училище аз го виждам, че има проблеми  и мога да ги карам в Златоград. Но осъзнавам, че аз съм съветник и работя тук, моите деца са тук и ще посещават нашето училище. Всички трябва да направим нещо, да задържаме децата и да идват тук.  
Инж. Стойко Еленов – Председател на ОбС: Благодаря, г-н Бакалов! Колеги, желае ли някой друг да вземе отношение? Ако няма, да преминем на гласуване. Който е съгласен предложените проекти за решения, да станат решения, моля да гласува.
Гласували ”ЗА” 11, както следва: Асен Белев, Борислав Беширов, Генадий Бакалов,  д-р Милка Любомирова, Огнян Бабачев, Ружо Младенов, Сашо Бабачев, инж. Стойко Еленов, Стоян Чаушев, Христо Петров, Стоян Беширов ; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ № 487
	На основание чл. 17, ал. 1, т. 3, чл. 21, ал. 1, т. 23 от ЗМСМА, чл. 2, ал. 1, ал. 3, ал. 4 и чл. 256, ал. 1, т. 4 от ЗПУО и във връзка с чл. 2, ал. 6 от Наредба № 7 от 2000 г. на МОН, Общински съвет – Неделино утвърждава мрежа от образователни институции в община Неделино за учебната 2017/2018 г., както следва:
1. Детски градини
1.1. ДГ № 1 гр. Неделино – три групи и една яслена група;
1.2. ДГ „Пролет“ гр. Неделино – три групи и една яслена група;
1.3. ДГ „Зора“ с. Средец – една разновъзрастова група;
2. Училища
2.1. ОУ „Васил Левски“ с. Средец – І до VІІ клас;
2.2. СУ „Свети Свети Кирил и Методий“ гр. Неделино – І – ХІІ клас;
3. Общински съвет – Неделино определя средна месечна посещаемост за детските градини – 12 деца в група.
ІІ. Утвърждаване и дофинансиране на самостоятелни и слети паралелки, с пълняемост под задължителния минимум за учебната 2017/2018 г. в ОУ „Васил Левски“ с. Средец

Гласували ”ЗА” 11, както следва: Асен Белев, Борислав Беширов, Генадий Бакалов,  д-р Милка Любомирова, Огнян Бабачев, Ружо Младенов, Сашо Бабачев, инж. Стойко Еленов, Стоян Чаушев, Христо Петров, Стоян Беширов ; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ № 488
	На основание чл. 17, ал. 1, т. 3, чл. 21, ал. 1, т. 23 от ЗМСМА  и във връзка с чл. 11, ал. 1, т. 1, ал. 2, чл. 11а, ал. 1, ал. 2, ал. 3 от Наредба № 7 от 2000 г. на МОН, Общински съвет  - Неделино разрешава функционирането на маломерни и слети паралелки за учебната 2017/2018 г., както следва:
1. ОУ „Васил Левски“ с. Средец:
· І клас – 1 ученик, ІV клас – 2 ученици, общо –  3 ученици /слята паралелка/;
· ІІІ клас – 6 ученици, 1 самостоятелна паралелка;
· VІ – 1 ученик, VІІ клас – 2 ученици, общо 3 ученици /слята паралелка/;
1. Допълнителните средства за обезпечаване на нормален учебен процес, извън определените по единни разходни стандарти за учебната 2017/2018 г. да бъдат заложени при изготвяне на бюджет 2018 г. на община Неделино, съгласно изискванията на чл. 11 и чл. 11 а от Наредба № 7 от 2000 г. на МОН.
ПО ТОЧКА ДЕВЕТА:Докладна записка от Боян Кехайов – Кмет на Община Неделино,относно: Предложение за включване на СУ „Свети Свети Кирил и Методий“, гр. Неделино в Списъка на средищните детски градини и училища.
Инж. Стойко Еленов – Председател на ОбС: Заповядайте, г-н Кмет!
Г-н Боян Кехайов: След като приехте утвърдената мрежа от учебния институции на територията на общ. Неделино, внасяме докладна записка, с която правим предложение за включване на СУ „Св.Св. Кирил и Методий“, гр. Неделино в Списъка на средищните детски градини и училища. Предложението се внася до 10ти септември в МОН и съдържа наименованието на учебните заведения- мотивите, които са сведенията за броя на обучаваните деца и информация за маршрутите на пътуване. Единствено СУ „Св.Св. Кирил и Методий“, гр. Неделино отговаря на изискванията и критериите, заложени в ПМС №  128/29.06.2017г. и може да получи статут на средищно. Това е нашето предложение и предлагам проекто – решението да стане решение.
Инж. Стойко Еленов – Председател на ОбС: Благодаря, г-н Кмет! Г-жа Любомирова, моля за становище на ПК Образование, култура и човешки ресурси!
Д-р Милка Любомирова: Комисията одобрява докладната записка и проекта за решение.
Инж. Стойко Еленов – Председател на ОбС: Благодаря! Колеги, желае ли някой да вземе отношение? Ако няма, да преминем на гласуване.
 Гласували ”ЗА” 11, както следва: Асен Белев, Борислав Беширов, Генадий Бакалов,  д-р Милка Любомирова, Огнян Бабачев, Ружо Младенов, Сашо Бабачев, инж. Стойко Еленов, Стоян Чаушев, Христо Петров, Стоян Беширов ; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ № 489
         На основание чл.17, ал. 1, т.3, чл. 21, ал. 2 от Закона за местното самоуправление и местната администрация, чл. 53, ал. 6 от ЗПУО и чл. 1, чл. 2, чл. 3 и чл. 5 от Постановление № 128 от 29.06.2017 г. на Министерски съвет за определяне на критерии за включване в Списъка на средищните детски градини и училища, Общински съвет – Неделино 
						РЕШИ:
	
          1. Дава съгласие СУ „Свети Свети Кирил и Методий“ гр. Неделино да бъде вписано в Списъка на средищните детски градини и училища.
	2. Съгласно изискванията на чл. 3 от ПМС № 128 от 29.06.2017 г. възлага на Кмета на община Неделино да подготви мотивирано предложение до Министъра  на образованието и науката за включване на СУ „Свети Свети Кирил и Методий“ гр. Неделино  в Списъка на средищните детски градини и училища.

ПО ТОЧКА ДЕСЕТА: Докладна записка от Боян Кехайов – Кмет на Община Неделино,относно: Предложение за включване на ОУ „Васил Левски“, с. Средец в Списъка на защитените детски градини и училища.
Инж. Стойко Еленов – Председател на ОбС: Заповядайте, г-н Кмет!
Г-н Боян Кехайов: Съгласно критериите в ПМС № 121/ 23.06.2017 г. на МС, ОУ„Васил Левски“, с. Средец, отговаря на изискванията и критериите и може да получи статут на защитено училище. В тази връзка предлагам проекта за решение към докладната записка, да стане решение. 
Инж. Стойко Еленов – Председател на ОбС: Благодаря, г-н Кмет! Г-жа Любомирова, моля за становище на ПК Образование, култура и човешки ресурси!
Д-р Милка Любомирова: Комисията одобрява докладната записка и проекта за решение.
Инж. Стойко Еленов – Председател на ОбС: Благодаря! Колеги, желае ли някой да вземе отношение? Г-н Бабачев, заповядайте!
Инж. Огнян Бабачев: Уважаеми колеги, аз не искам да се повтарям. Обръщам се към Директора на училището в с. Средец и апелирам към него още тази година, да си оптимизира разходите.
Инж. Стойко Еленов – Председател на ОбС: Благодаря! Колеги, желае ли някой да вземе отношение? Ако няма, да преминем на гласуване.
 Гласували ”ЗА” 11, както следва: Асен Белев, Борислав Беширов, Генадий Бакалов,  д-р Милка Любомирова, Огнян Бабачев, Ружо Младенов, Сашо Бабачев, инж. Стойко Еленов, Стоян Чаушев, Христо Петров, Стоян Беширов ; „ПРОТИВ” – 0; „ВЪЗДЪРЖАЛИ СЕ”: 0, се прие
РЕШЕНИЕ № 490
     На основание чл. 17, ал. 1, т. 3, чл. 21, ал. 2 от Закона за местното самоуправление и местната администрация, чл. 54 от ЗПУО и чл. 1, чл. 2, и чл. 5 от Постановление № 121 от 23.06.2017 г. на Министерски съвет за приемане  на критерии за определяне на защитените детски градини и училища и на условията и реда за тяхното допълнително финансиране, Общински съвет – Неделино 
РЕШИ:

     1.Дава  съгласие ОУ „Васил Левски“ с. Средец да бъде включено в Списъка на защитените детски градини и училища;
      2.Съгласно изискванията на чл. 5, ал. 1 и ал. 3 от ПМС № 121 от 23.06.2017 г. възлага на Кмета на община Неделино да подготви мотивирано предложение до Министъра на образованието и науката за включване на ОУ „Васил Левски“ с. Средец, в Списъка на защитените детски градини и училища, в срок до 10 септември 2017 г.

ПО ТОЧКА ЕДИНАДЕСЕТА: Докладна записка от Боян Кехайов – Кмет на Община Неделино,относно: Отчет за касово изпълнение на бюджета на община Неделино към 30.06.2017 г.
Инж. Стойко Еленов – Председател на ОбС: Заповядайте, г-н Кмет!
Г-н Боян Кехайов: На Вашето внимание е предоставена докладна записка за касовото изпълнение на бюджета към 2016г. Имате подробна информация. Тук са и експертите от финансовия отдел, ако имате някакви въпроси. Предлагам проекта за решение, да стане решение. 
Инж. Стойко Еленов – Председател на ОбС: Благодаря, г-н Кмет! Г-н Бабачев, моля за становище на ПК Бюджет и финанси!
Г-н Сашо Бабачев:Комисията предлага, Общински съвет гр. Неделино:
      1.Да приеме отчета за касово изпълнение на бюджета на Община Неделино към 30.06.2017 г. по показателите, по който е приет и изпълнен;
       2.Общински съвет гр. Неделино да приеме и отчета за изпълнение на сметките за средствата от Европейския съюз  към 30.06.2017 г.

Инж. Стойко Еленов – Председател на ОбС: Благодаря! Колеги, някой желае ли да вземе отношение? Ако няма, да преминем на поименно гласуване.
Гласували ”ЗА” 10, както следва: Асен Белев, Борислав Беширов, Генадий Бакалов,  д-р Милка Любомирова, Огнян Бабачев, Ружо Младенов, Сашо Бабачев, инж. Стойко Еленов, Стоян Чаушев, Христо Петров; „ПРОТИВ” – 0; „ВЪЗДЪРЖАЛИ СЕ”: 1, както следва: , Стоян Беширов , се прие
РЕШЕНИЕ № 491
            1.На основание чл. 21, ал.1 т.6 от ЗМСМА и в съответствие с чл.45, ал.2 от Наредбата за условията и реда за съставяне, приемане, изпълнение и отчитане на бюджета на община Неделино, Общинския съвет гр.Неделино приема отчета за касово изпълнение на бюджета на община Неделино към 30.06.2017 г. по  показателите, по които е приет  и  изпълнен ведно с промени по бюджета на общината през бюджетната година  в размера на бюджетните взаимоотношения на общината с  Централния  бюджет  извършени  при условията и реда на Закона за публичните финанси и на Закона  за държавния бюджет за съответната година, по приходната част в размер на 3 113 296 лв. съгласно  Приложение №1 и разходната част в размер на  3 113 296 лв. съгласно Приложение  №2 към Докладната записка.
           2.Общински съвет гр.Неделино приема и отчета за изпълнениe на сметките за средства от Европейския съюз към 30.06.2017г., съгласно Приложение №3 към Докладната записка.

ПО ТОЧКА ДВАНАДЕСЕТ: Докладна записка от Боян Кехайов – Кмет на Община Неделино,относно: Приемане на одитирания годишен отчет за изпълнението на бюджета заедно с одитното становище на Сметна палата за заверка на годишния финансов отчет за 2016 г.
Инж. Стойко Еленов – Председател на ОбС: Заповядайте, г-н Кмет!
Г-н Боян Кехайов: Представям ви докладна записка, относно одитирания годишен бюджет за изпълнение на бюджета, заедно с одитното становище на Сметната палата, за заверка на годишен финансов отчет за 2016г. Този отчет е приет от ОбС, но понеже имахме одитна проверка от Сметната палата, е необходимо да бъде прегласувано. Отчетът е качен на интернет страницата, съгласно изискванията преди 15 дни и може да бъде видян от всеки.
Инж. Стойко Еленов – Председател на ОбС: Благодаря, г-н Кмет! Г-н Бабачев, моля за становище на ПК Бюджет и финанси!

Г-н Сашо Бабачев: Комисията предлага, Общински съвет гр. Неделино да приеме одитирания годишен отчет за изпълнение на бюджета за 2016 г., заедно с одитното становище на сметната палата, по показателите по които е приет  изпълнен.
Инж. Стойко Еленов – Председател на ОбС: Благодаря! Колеги, някой желае ли да вземе отношение? Г-н Бакалов, заповядайте!
Г-н Генадий Бакалов: Само една забележка, от 4та страница нищо не се вижда. Няма смисъл да се хаби хартия.
Инж. Стойко Еленов – Председател на ОбС: Колеги, някой желае ли да вземе отношение? Ако няма, да преминем на поименно гласуване.
Гласували ”ЗА” 10, както следва: Асен Белев, Борислав Беширов, Генадий Бакалов,  д-р Милка Любомирова, Огнян Бабачев, Ружо Младенов, Сашо Бабачев, инж. Стойко Еленов, Стоян Чаушев, Христо Петров; „ПРОТИВ” – 0; „ВЪЗДЪРЖАЛИ СЕ”: 1, както следва: , Стоян Беширов , се прие
РЕШЕНИЕ № 492
	На основание чл. 21, ал.1 т.6 от ЗМСМА и чл.140, ал.1  от Закона за публични финанси, Общинския съвет гр.Неделино, приема одитирания годишен отчет за изпълнение на бюджета за 2016 г., заедно с одитното  становището на Сметната палата, по  показателите, по които е приет  и  изпълнен ведно с промени по бюджета на общината през бюджетната година  в размера на бюджетните взаимоотношения на общината с  Централния  бюджет  извършени  при условията и реда на Закона за публичните финанси и на Закона  за държавния бюджет за съответната година. Приходната част в размер на 5 482 820 лв, и в разходната част в размер на 5 482 820 лв. съгласно Приложение  №1, Отчет за изпълнението на сметките за средства от Европейския съюз по Приложение №2 , Доклад от становището на Сметната палата по Приложение №3 и Отчетна информация съгласно Приложение №4.

Инж. Стойко Еленов – Председател на ОбС: Преди да преминем на точка други, предлагам да вземем едно решение, във връзка със сесията, която сме я насрочили на 05.09.2017г. Предлагам да гласуваме, поради разглеждане на точките от дневния ред на днешното заседание, предлагам да отменим заседанието, насрочено за 05.09.2017г. 
Гласували”ЗА” 11, „ПРОТИВ” – 0; „ВЪЗДЪРЖАЛИ СЕ”: 0; се прие
РЕШЕНИЕ № 493
	Общински съвет - гр. Неделино отменя свое насрочено редовно заседание за 05.09.2017г. /вторник/, поради разглеждането на точките, предвидени в дневния ред.
ПО ТОЧКА ДРУГИ:
· Молба от Сергей Хартаджиев, ул. „Иван Вазов 39“, гр. Неделино с Вх. № 225/26.06.2017г.
Инж. Стойко Еленов – Председател на ОбС: Г-н Бабачев, моля за становище на комисията!
Инж. Огнян Бабачев: При актуализация на капиталовите разходи, да бъде разгледана молбата.
· Молба от Управителния съвет на Сдружение „Съюз на инвалидите и слепите“ в общ. Неделино с Вх. № 227/27.06.2017г.
Инж. Стойко Еленов – Председател на ОбС: Молбата ви е раздадена. В тази връзка, ОбА направи проучване и иска допълнителни документи. Имаме становище и от Директора по социално подпомагане, гр. Златоград – г-жа Дора Бабачева. Представени са пред Вас. Съгласно становището няма нужда от такава институция в момента, тъй като има два центъра, които развиват същата дейност.Г-н Кмет, давам Ви думата!
Г-н Боян Кехайов: След внасянето на първото предложение от Председателя на сдружението, се получи едно възражение от друго лице, което също се представяше за Председател и имаше спор, кой е легитимният Председател на Съюза на инвалидите и слепите. Получихме писмо от Национална асоциация на сляпо - глухите в България, че действително г-н Карамфилов е легитимен Председател. Направихме една справка с Дирекция „ Социално подпомагане“, дали има необходимият капацитет и дали създаването на един такъв център ще конкурира създадените центрове, които функционират в момента. Становището е, че нямаме необходимата нужда от потребност. Може да бъде включен в Стратегията, но оттук – нататък съгласието, което ОбС ще даде за разкриването на един такъв център, може да бъде санкционирано.
Инж. Стойко Еленов – Председател на ОбС: Предлагам да го включим в общинската Стратегия. Някой желае ли да вземе отношение? Предлагам да преминем на гласуване за включване в Стратегия за развитие на социалните услуги в община Неделино 2016 – 2020 г. - Разкриване на нова социална услуга в общността „Център за социална рехабилитация и интеграция на хора със слухово и зрително увреждане,“ гр. Неделино. Предлагам да гласуваме.
Гласували”ЗА” 10, „ПРОТИВ” – 0; „ВЪЗДЪРЖАЛИ СЕ”: 1; се прие
РЕШЕНИЕ № 494
	На основание чл. 21, ал. 1, т. 12 от ЗМСМА и чл. 36 б, ал. 1 и ал. 3 от Правилника за прилагане на Закона за социалното подпомагане, и във връзка с чл. 19, ал. 2 от Закона за социално подпомагане, Общински съвет – гр. Неделино допълва  Стратегия за развитие на социалните услуги в община Неделино 2016 – 2020г., като се включва Разкриване на нова социална услуга в общността „Център за социална рехабилитация и интеграция на хора със слухово и зрително увреждане,“ гр. Неделино, с капацитет 30 потребители.
Поради изчерпване на Дневния ред, Председателят на ОбС – гр. Неделино закри заседанието в 17.00 часа.

инж. Стойко Еленов……………….
Председател на Общински съвет
гр. Неделино

